Padomju republikas
Padomju republikas bija komunistu dibināti valstiski veidojumi, kas pēc Pirmā pasaules kara pastāvēja dažādās Eiropas un Āzijas zemēs. Sākotnēji pēc Parīzes komūnas parauga tās dēvēja par "darbaļaužu komūnām". Tās padomju republikas, kas no 1922. līdz 1991. gadam ietilpa Padomju Savienības sastāvā, tika sauktas par Padomju Sociālistiskajām Republikām.